
Grammaticorum qui dnobus fere primis imperatorum 
Romanorum saeculis floruerunt opera omnibus^ qui poste- 
rioribus temporibus studiis incumbebant^ pro fonte fuisse 
ex quo suos doctrinae rivolos deducerent nemini non notum 
est. Nihil enim boni fructus vel in ipsis rebus vel in 
tractandi ratione isti homines grammaticae disciplinae at- 
tulere, sed quae ab antiquioribus conscripta invenere, ea 
proprium inquirendi laborem fugientes, excerpere et com- 
pilare contenti erant. Quamobrem studiorum qualia priore 
illa aetate vigebant exactam animo imaginem imprimere 
operae maxime pretium est^ quae tum demum quantum 
fieri potest accurata erit, si quae forte nuUo iure illis tem- 
poribus tribui solent, ea a fastigio in quod elata sunt re- 
vocaverimus. Id quod, ut disputationis consilium primo 
statim limine aperiam^ in commentariis Vergilianis qui 
M. Valerio Probo adscribuntur, faciendum esse censeo. 

De M. Valerio Probo haec leguntur apud Suetonium 
de grammaticis c. 24: 

;,M. Valerius Probus, Berytius, diu centuriatum petiit, 
donec taedio ad studia se contulit. Legerat in provincia 
quosdam veteres libellos apud grammatistam, durante ad- 
huc ibi antiquorum memoria, necdum omnino abolita sicut 
Romae. Hos cum diligentius repeteret atque alios dein- 
ceps cognoscere cuperet, quamvis omnes contemni magis- 
que obprobrio legentibus quam gloriae et fructui esse 
animadverteret, nihilo minus in proposito mansit; multa- 

que exemplaria contracta emendare ac distinguere et ad- 

notare curavit; soli huic nec ulli praeterea grammatices 
parti deditus. Hic non tam discipulos quam sectatores 
aliquot habuit. Nunquam enim ita docuit ut magistri per- 
sonam sustineret ; unum et alterum vel cum plurimos tres 
aut quattuor postmeridianis horis admittere solebat, cu- 
bansque inter longos ac volgares sermones legere quae- 
dam, idque perraro. Nimis pauca et exigiia de quibusdam 
minutis quaestiunculis edidit. Reliquit autem non medio- 
crem silvam observationum sermonis antiqui.*^ 

Ad iuste aestimandam Suetoni fidem maximi est mo- 
menti ut quid sit illud. adnotare cui Probus operam suam 
navavit, recte intellegatur. Non enim desunt qui eum pa- 
rum accurate locutum esse putent. Sane autem mirum 
esset si Suetonius quem certissimum ubique rerum quas 
narrat auctorem esse inter omnes constat, hoc uno loco 
neglegentiae esset accusandiis^ praesertim cum auctoritatem 
loci augeat hisce disertis verbis adiunctis: ^soli huic nec 
ulli praeterea gramms^tices parti deditus.*^ lure quidem 
in eo consentiunt, adnotandi officium initio, cum primum 
a Romanis exercebatur, unum hoc spectasse ut notarum * 
criticarum quas grammatici Graeci excoluerant usum sig- 
nificaret, quem iam inter antiquissimos Romanorum gram- 
maticos valuisse ex anecdoto Parisino de notis, ad Sueto- 
nium iure a viris doctis relatO; certiores facti sumus; quod 
primum in diariis antiquit. litterar. 1845 p. 85sqq., deinde 
in Reifferscheidi Suetonianarum'reliquiarum editione p. 137 
sqq. typis descriptum est. Ibi, enumeratis his notis, ita 
pergitur : 

-His solis in adnotationibus Ennii Lucilii (Lucii ms.) 
et historicorum usi sunt Vargunteius (uarros. ^ennius ms., 
mutavit Bergkius, nescio an rectC; sed melius in promptu 
non habeo) Aeliusque et postremo Probus, qui illas in 
Virgilio et Horatio et Lucretio apposuit ut Homero Ari- 
starchus.* 

Quo loco docemur notarum usum apud Romanos et 






esse peranticum et ipso adnotaudi vocabulo sigmficatum ^); 
quod eadem vi iterum in hoc anecdoto p. 140 Reiffersch. 
legitur. Quare Mommsenus et hisce locis e quibus hunc 
verborum adnotare et adnotatio usum cognovimus^ et eis 
quae de notjs criticis a Probo adhibitis et in anecdoto et 
apud Servium ad Aen. I, 21. X, 444 nobis traduntur, per- ' 
motus in disputatione ^Ueber M. Valerius Probus de notis 
antiquis'^ quae inserta est in ^Berichte d. sachs. Gesellsch. 
d. Wiss. 1853 p. 91 sqq.*' apud Suetonium quoque adno- 
tandi illud officium cui Piobus deditus erat eadem ratione 
intellegi voluit, omnemque eius operam, cum ;,emendando 
ac distinguendo et adnotando^ constaret, in criticis scri- 
ptorum editionibus parandis positam esse censuit ^), Atque 
sane, si ita explicandus esset Suetonius, confitendum foret 
eum de Probo minus accurate retulisse. Plurimis enim 
ex locis, de quibus infra agam, constat non notis tantum 
criticis sed etiam adnotationibus (quales nos hodie philo- 
logi, et recte quidem, appellare solemus) Probum scripto- 
res quos tractavit instruxisse. Sed patrocinandum est fidei 
ac diligentiae Suetoni. Non enim illa quam dixi sola est 
vis adnotandi apud veteres grammaticos, sed multo saepius 
eodem modo inyenitur quo nos hodie eo utimur, ut enar- 
randi et commentandi operam significet. Inspice quaeso 
commentatorum quos habemus antiquissimum, Asconium, 
qui in comm. ad Cornel. p. 74 Orell. sic scriblt: ^Hoc 
solum hic adnotandum est, hunc esse L. Sisennam qui res 
Romanas scripsit.*^ Proxima antiquitate esse videntur 
scholia Veronensia, ubi vide ad Aen. IX, 369: „Hoc loco 
adnotant Probus et Sulpicius contrarium iUi esse Sepsit 



1) in quotidiana qaoque vita eas adhibitas esse, cognoscitur ex 
Cic.epp. ad Att. VIII, 2, 4: »Id ex Pompei litteris cognosoes, in qui- 
bus animadvertito illum locum ubi erit SinXtj,* Minus certo huc 
referuntur Senec. Epp. 6, 4. Plin. Epp. 7, 17. 9, 26. 

2) Eodem modo Bemhardyus in Allg. LiiZtg. 1840. N. 87dicit: 
adnotare geht allein auf kritische Nachweisungen. 



se tectis'' sqq. ubi ex ipsius Probi commentario locus ad- 
notationisnomine profertur; adAen. X, 207: ;,Adnotandum 
vero quod non dicit unde sit hic Aulestes nec quae secum 
ducat auxiUa;'' ad Aen. V, 488. IX, 402. X, 63. 564. 
Ecl. 3, 30. Ex Probi qui dicitur commentario unum 
afferam locum ad Ecl. 6, 31 p. 15, 24 ed. Keil. : ,, Aemi- 
lius Asper cum hunc locum adnotaret sic ait.^ Servi 
aUorumque innumerabilia exempla non opus est adstruere. 
Frontonianum illud (Epp. ad amic. II, 2) : ^Ciceronianos 
emendatos et distinctos babebis adnotatos a me^ in certa- 
men non vocarim, cum in utramque partem eodem iure 
trahi possit. 

Recte igitur O. lahnius in Prolegg. ad Persium 
p. CLXXX adnotationes grammaticorum plerumque inter- 
pretationes esse contendit. Sed etiam de notis criticis ap- 
positis verbum adnotare in usu fuisse supra vidimus. 
Cum vero Probus in utraque re operam posuerit ^), Suetoni 



1) Miror quod WoUenbergius »De Probo Vergilianorum carmi- 

num editore. 1857* nunc quoque postquam anecdotum illud iam diu 

innotuit, Probum illum qui Vergilium enarravit a notarum usu alie- 

num fiiisse contendit. Duos enim Valerios Probos fuisse dicit, alte- 

rum sub Nerone qui Suetonio teste scriptores adnotaverit cuiusque 

notas ex anecdoto compertas habeamus, alterum Hadriani aetate qui 

commentarios scripserit, e Gellio Servio Donato nobis notum. Ve- 

rum ut taceam, illa quae apud Gellium leguntur mire quadrare in 

Probum Suetonianum (uterque enim minutis quaestiunculis in vetu- 

stis maxime xscriptoribus tractandis intentus erat, neque discipulos 

sed sectatores aliquot habebat), plane tamen Wollenbergius duobus 

Servi locis refutatur, quos nimium quantum detorquere temptat ; pri- 

mum ad Aen. I, ?1.22. quem ms. Gassellanus ita exhibet: »In Probi 

adpuncti sunt. Et adnotandum, hi duo si eximantur^ nihiiominus 

sensus erit integer«. Adpunctii. e. nota instructi de qua et anecdo- 

tum et Isidor. Origg. 1, 20: ^-^- Obelus cum puncto (Obelus superne 

adpunctus Isidor.) ad ea de quibus dubitatur tolli debeant necne«. 

Quam lectionem Wollenbergius hac de causa improbat, quia non ut 

de aliis nonnullis notis aperte dictum sit, Probum ea usum esse, ob- 



illud adnotare^ cui deditus erat, si quidem Suetoniana dili- 
gentia dictum est^ ad utramque spectare oportet. Et quam- 
quam mihi quidem certum exemplum nullum innotuit verbi 
adnotare utraque simul notione positi^ per se tamen con- 
sentaneum est^ notas et adnotationes quippe quae ad ean- 
dem rem^ scriptoris explanationem^ pertineant^ hoc voca- 
bulo potuisse comprehendi. 

Ab huius incuriae culpa quoniam Suetonium Hberavi, 
eum commentariorum Probi nuUam fecisse mentionem^ 
aliud restat^ in quo quis a vero eum^alienum putare possit. 
Quod enim dicit ^quamvis omnes (i. e. vetustos scriptores) 
contemni magisque obprobrio — esse animadverteret, ni- 
hilo minus in proposito mansit ; multaque exemplaria con- 
tracta emendare ac distinguere et adnotare curavit^ soli 
huic nec ulli praeterea grammatices parti deditus^ facile 
quis ita possit intellegere quasi vetustis tantum perscru- 
tandis eum operam navasse Suetonius narret; et recte quis 
opponat^ Vergilium quoque etHoratium a Probo tractatos 
esse. Quem equidem nolim cum Beifferscheidio (ed. Sue- 
ton. p. 395) ita impugnare^ ut scriptores qui sub Augusto 
floruerant^ Neronis temporibus antiquos iam appellatos esse 
et contemptui fuisse dicam^ — id enim Horatio et maxime 
VergiUo nullo unquam tempore accidit — sed ita potius 
ut aUter ac volgo fit^ Suetonium intelligendum esse de- 



litus in praefatione anecdoti omnium harum notarum usum Probo 
ceterisque qui ibi nominantur, iam esse adscriptum. Alter locus est 
ad Aen. X,444quem mss. plerique exhibent: »Satis licenter dictum 
est, adeo ut huic loco Probus hic correptum a longum posuerit* a 
Burmanno bene emendatus: »ut hoc loco Probus corrupto alogum 
po8uerit.« cf. Isidor. 1. c. »Alogus, nota quae ad mendas adhibeturc 
Vbi iUe, ne Probo Serviano notarum usus conoedendus sit, sic mu- 
tat: »ut Probus hunc locum corruptum aut axvQoXoyCav posuerit» 
quod non opus est longius refutare. — NuUa omnino ratione fieri 
potest, ut Probus qui notas scriptoribus apposuit a commentatore 
Probo flecematar. 

monstrem. Proprium illi est magnos senteixtiamm nnme- 
ros in unum coacervare, quo non periodi unum quasi ca- 
put habentes illudque omni ex parte explanantes efficiuntur, 
sed tenui vinculo conexa enuntiata, quorum unumquod- 
que ad proxime praecedens tantum spectat. Cuius rei 
cum ubique apud illum exempla se ofierant, unum tantum 
quod nostro loco proximum est apponere libet, cap. 23: 
;,Luxuriae ita indulsit ut saepius in die lavaret nec suffi- 
ceret sumptibus^ quamquam ex schola quadringena annua 
caperet, ac non multo minus ex re familiari, cuius dili- 
gentissimus erat, cum et officinas promercalium vestium 
exerceret et agros adeo coleret, ut vitem manu eius in- 
sitam satis constet CCCLX uvas edidisse.*' Hanc normam 
si sequimur^ noster locus ita est explicandus: Li antiquis 
mansit ; multa eorum exemplaria curavit ; omnino nuUi rei 
nisi exemplaribus scriptorum curandis intentus erat. Haec 
Suetonius non quidem pulchre sed ad suum scribendi ge- 
nus accomodate expressit^ et cum ipsaveritate haec quam 
maxime congruunt. 

lam cum Suetonium sincerum esse auctorem in Probi 
rebus narrandis^ quas ab iilius familiari eum accepisse puto, 
contendi possit, haec eius imago ex ceteris veterum testi- 
moniis supplenda est. Inter quos primum locum Gellius 
obtinet, qui ipse cum amicis et sectatoribus Probi velut 
cum Anniano Fescenninorum carminum scriptore familia- 
ritate coniunctus partim e scriptis partim e privatis eius 
sermonibus quae memoratu digna putavit noctibus Atticis 
inseruit. Ea virum doctum nobis ostendunt minutis rebus 
grammaticis in vetustis maxime scriptoribus investigandis 
deditum (N. A. I, 16. VI, 7. 9. IV, 7), praeterea autem 
Vergilium tractantem (XIII, 21) et de poetica pulchritu- 
dine subtiliter disputantem, Vergilium etiam cum Homero 
satis libere comparantem et huic postponentem (IX, 9); 
ita ut et verborum tractationem, prosodiam, emendationem 
et de poetica praestantia iudicium ei curae fuisse ex Gellio 



mtellegamus. Notandum est^ renim a scriptoribus tracta- 
tarum nuUam Probi explicationem apud Gellium inveniri; 
sed cum omnino non plurimls locis ab eo afiferatur et ille 
rebus explicandis ipse minus intentus fuerit^ inde nondum 
concludi potest talia a Probo neglecta esse. Sed multo 
certius hoc fiet consideratis eis quae Servius permultis lo- 
cis et scholia Veronensia e Probi commentariis Vergilianis 
aflFerunt ^). Apud hos enim drciter triginta sex loci Probiani 
servati sunt ^) (quorum unus ad Aen. 11 173 apud utrum- 
que legitur) qui partim de emendatione (in qua licentius 
eum versatum Wagnerus demonstravit Philolog. XVI 
p. 541 sq.) distinctione orthographia agunt^ partim verbo- 
rum usum et significationem indagant^ alii criticum de 
quorundam locorum pulchritudine iudicium exercent^ quae- 
stiones etiam movent de obscura sententiarum verborumque 
significatione ^) ; nullus autem in rebus quas poeta tractat 
enarrandis versatur. Omnino hic quoque easdem quas 



1) Conspectam eorum exMbet Suringar Mstor. crit. scholiast. 
Lat. n, 17 sqq. Serviana etiam apud Wollenbergium de Probo Yerg. 
edit. p. 5 sqq. reperiuntor. 

2) NonnuUos locos Osannus Beitr. zur Litt, - Gesch. II, 2G9 sqq. 
ad iuniorem Probum artigraphum qui quarto p. Ch. saeculo vixit re- 
ferendos censet, inter quos ad Georg. 1, 277. Aen. I, 1. 194. quos 
Lerschius in diariis antiquit. litterar. 1840 p. 111 sq. Probo Berytio 
restituendos esse recte demonstravit. Sed potest esse ut Serv. ad 
Aen. II, 15 »Instar nomen est indeclinabile, licet Probus instaris de- 
elinaverit ut nectaris* et ad Aen. VI, 866 »Ad instar non dicimus 
quod Probus declinat* (declarat mss., em. Suringar.) ex artigrapho 
petita sint cf. Cathoi. p. 1458 Putsch. nec non ad illum cum Osanno 
ego hunc locum retulerim ad Aen. VII, 421 : >Probu8 de temporum 
connexione libellum composuit in quo docet quid cui debeat accomo- 
dari, ex quo intellegimus hanc quam fecit arduam esse connexionemc 

3) Falso WoUenbergium p. 9 suspicari puto, Probum esse inven- 
torem duodecim locorum insolubilium quos Servius ad Aen. IX, 363. 
XII, 72 commemorat. Tales nugae scholasticae ab illo alienae et 
posteriore demum aetate excultae esse videntur. ..i.^^ii) 

apud Gellium res curae ei fuisse videmus. Haud aliter 
res se habet in octo fragmentis quae e Terentianis Probi 
commentariis Donatus affert ^). Accedunt denique -luud 
pauci apud Charisium Diomedem Priscianum loci; quibus 
leges grammaticae et formae vocesque rariores vel obso- 
letae Probi auctoritate confirmantur; quorum cum eos qui 
apud Priscianum leguntur fere omnes exscriptos esse ex 
deperditis partim^ partim servatis iunioris Probi artigraphi 
locis Osanno Beitr. z. Litt.-Gesch. II 210 sqq. visum esset^ 
novissimi editores plerosque locos Probo Berytio attri- 
buendos esse optimo iure statuerunt (Keilius in praef. ad 
Oharis. p. LII sqq. Hertzius ad Prisc. V 45 p. 171). Prae- 
terea quae in schol. Bemens. ad Georg. IV 134 leguntur : 
^Carpere, carpebat; infinitivo enim imperfecta tempora 
significat more veterum, ut Probus ait** originem suam ex 
Valerio Probo fortasse ducunt; ad quae infra revertendum 
erit. — Vnus tantum locus exstat, quo ipsi rei breviter 
enarrandae operam dedit, apud Macrob. Sat. V 22; qui 
prolatis versibus Georg. 111391 sqq. ita pergit : ^ln hoc loco 
Valerius Probus vir perfectissimus notat nescire se hanc 
historiam sive fabulam quo referat auctore^ quod tantum 
virum fugisse miror.*' Quod enim ad Phorm. I, l^ 15 
affert quae Varro de initiandi more tradit, inter verborum 
magis quam inter rerum explicationes equidem posuerim. 
Hac descriptione omnium Probi qui exstant locorum 
evincitur, grammaticarum maxime rerum tractationem et 
praeterea artis poeticae iudicium praecipuae ei in adnotatio- 

1) Leguntur apud Suringar. 1. c 1, 99 8q. addidit lahnius Probi 
oommemorationem ap. Rufinum p. 2713, ubi inter illos enumeratur, 
qui veteres Romanorum fabulas versibus conscriptas esse putant. 
Addenda est praeterea adnotatio ad Phorm. 1,1,15: »ubi initiabunt. 
Legitur apud Yarronem initiari pueros Eduliae et Poticae et Cubae 
divis edendi et potandi et cubandi, ubi primum a lacte et cunis 
transiemnt; quod Yirgril. Ecl. IV: nec deus hunc mensa, dea nec 
dignata cubili est. Hoc adnotavit Ffobus.c 



nibus curae fuisffe^ rerum autem enarrationem eo usque 
tantum eum coluisse quoad omnino commentator non po- 
tuit neglegere; ut uno verbo complectar: non philologum 
eum fuisse 8ed grammaticum (quorum studia Senecam 
Epp. 108, 29 sqq. disertis verbis discemere notum est). 
Quare quid in VergiUo praestiterit, Lerschium recte puto 
ita demonstrasse (diar. litt. antiq. 1840 p. 113) : ^Es gab 
ein oder mehrere Exemplare des Virgil von Valerius 
Probus eigner Hand verbessert, in Blicher abgetheilt und 
interpungirt, wrozu noch Randglossen oder selbstSndige 
Bemerkungen aU Vollendung des kritischen OeschUfta 
hinzutraten.^ Grammaticas res etiam in minutis illis 
quaestiunculis quas Suetonio teste edidit eum tractasse 
concludi potest ex duabus quas novimus: ^^De occulta lit- 
terarum significatione in epistularum C. Caesaris scriptura^ 
(Gell. XVn 9) et ;,de inaequalitate sermonis*' (Charis. 
p. 212 K.) quae omnium iudicio Probo Berytio tribuenda 
est. Summos autem doctrinae fructus in silva illa obser- 
vationum sermonis antiqui collocasse videtur quam post 
mortem eius ab amicis editam esse Suetonius ut puto sig- 
nificat, et Gellius cum ^in multis admodum Probi com- 
mentationum libris^ quos adquisierat de origine vocis pe- 
torriti se quaesivisse dicat hanc silvam possedisse videtur 
(XV, 30, 6. cf. O. lahn Prolegg. ad Pers. p. CXXXTX). 
Probi adnotatio et signis criticis et enarratione 
constahaU Neque haec res neque illa quod non 
solum vetustis scriptoribus operam navabatf con- 
tra Suetoni narrationem pugnat Enarratio Probi 
non in rerum explanatione sed in verborum fere 
tractatione continebatur. 
Criticis notis qua ratione usus sit, fusius demonstrare 
nec possum neque volo; ex anecdoto Parisino videmus 
hac in re eum Alexandrinorum vestigia pressisse (sed ha- 
riolatur Bergkius, Probum et Suetonium Cratetis partibus, 
Asprum Aristarchi adsignans, cf. Wachsmuth de Cratete 

Mallota p. 7). Scriptores eum edidisse Vergilium et Te- 
rentium ex Servio et Donato scimus ; Vergilium Horatium 
Lucretium anecdotum commemorat. Persium ab eo editum 
esse neque contendo neque negare audeo, cum certa non 
exstent argumenta quibus vita Persi quae in libris saec. 
XI ^de commentario Probi Valeri sublata*' dicitur ei ab- 
rogetur; namque non priscos tantum eum tractasse iam 
vidimus; vitas autem scriptorum omnibus commentariis 
etsi in ipsis res enarrandas fere neglexit, non est cur eum 
praeposuisse negemus, neque quidquam in hac vita conti- 
netur quod ab alio atque scriptoris aequali profectum esse 
possit. Hisce scriptoribus quos edidit agmen nondum com- 
pletum esse facile suspicamur^ cum fuerit diligentissimus 
et antiquorum qui tunc foede neglecti editoremque quasi 
ultro provocantes iacebant amantissimus ; certa autem no- 
mina nuUa iam nota sunt. — Aetatem Probi, quam Bit- 
schelius in Parergis I p. 628 et lahnius ibid. in adnot. 
p. 618 ab Hieronymo temere ac nulla ratione Neronis aetate 
fixam esse agnoverunt^ Domitiani saeculo statuendam cer- 
tissimo Martialis testimonio docemur^ qui (UI^ 2, 12) 
libellum suum quem amico cuidam dedicat sic adloquitur : 
^HIo vindice nec Probum timeto^ ex quo intellegimus 
et Probum tunc floruisse et poetas ei aequales timuisse 
acre quo utebatur iudiciiun. Non paucos etiam postea 
annos eum vixisse ex eo probabile videtur quod Gellius 
qui circiter a. 150 p4 Cfar. scripsit^ ipse eos noverat qui 
Probi amici fuerant Mortuus erat cum Suetonius de 
grammaticis libellum composuit^ quod ipsum quo anno 
factum sit nescioius. 



lam tandem postquam Valeii Probi imag^em quaa- 
dam qnantum potui ex vetenun testimoniis depingere co- 
nattw dum^ opus adgrediar qued mihi proposm ut qui iinus 

sub eius nomine commentarius hodie quoque circumfertur 
quo iure ei attribuatur perscruter. De ea re ut multi 
iam viri docti sententiam tulerunt, ita a plerisque per oc- 
casionem tantum breviter et strictim hoc factum est. Pri- 
mus supposititios esse H. Stephanus iudicavit ; idem Fabricio 
placuit Heynioque qui pauca tantum in hoc commentario 
Probo digna esse censuit. Contra Ruhnkenius libelli au- 
ctorem ^grammaticum ipso Servio doctiorem*' et antiquis- 
simum putat. Heyni sententiam Suringarius amplexus 
est. Osannus (Beitr. z. Litt.-Gesch. II 272 sqq.) cum nil 
certi constituere velit, tamen fundamentum quoddam operis 
ad Berytium referri posse putat, qtiod plurimis postea in- 
terpolationibus sit superfusum. Vergilium a Probo expli- 
catum esse omnino negavit Schopenus (de Terent. et Donat. 
p. 31). Primus autem non leviter et quasi in transitu, sed 
argumentis curiose examinatis hanc quaestionem 0. lah- 
nius in Prolegg. ad Pers. p. CXLI sqq. tractavit, qui 
duabus de causis ipsius Valeri Probi commentarium, quam- 
quam non genuina forma, sed excerptum passimque inter- 
polatum nos possidere censet, primum quia scriptorum 
qui multi ibi proferuntur^ nulli quod sciamus Probi aetate 
recentiores sint, deinde quia in rebus tractandis scriptori- 
busque afFerendis tanta sit doctrina adhibita, ut nisi a 
grammatico admodum antiquo non possit esse compositus. 
Idem fere Bergkius sentit (diar. antiq. litt. 1845 p. 127), 
in quo hoc unum miror quod cum ipse brevi tantum ad- 
notatione Probum usum esse contendat (1. c. p. 122. 130), 
non tamen dubitat etiam longissimas commentari explica- 
tiones eidem adscribere. Postremo ReiflFerscheidius (ed. 
Sueton. p. 398) lahnio adstipulatus est. 

Arguraentorum quibus hi viri docti nituntur alterum, 
magnae eruditionis testimonia per hunc librum esse dis- 
persa, statim multa ex parte concedendum est (sed infra 
eo revertam) ; alterum autem, auctores Probi aetate recen- 
tiores nullos adferri; una fortasse re, prout de ea iudica- 

bituT, aut dissolvi aut saltem infirmari poterit. Yergpili 
enim commentatores cum non ita paucos ante eum de quo 
agimus exstitisse ille prodat ipse^ in locorum interpreta- 
tione „quosdam^ saepe significans quibus alii ^quidam^ 
opponuntur (velut ad Ecl. 3, 40. 6, 31. Georg. I, 19. 297), 
unum tantum nominatim profert, Aemiiium Asprum. De 
cuius aetate certi quidem nil effici potest, attamen valde 
suspicor recentiori tempori adscribendum esse. Nil qui- 
dem ex paucis eius quae supersunt fragmentis possumus 
concludere^ neque quidquam momenti tribuendum est 
Bergki coniecturae (1. c. p. 125) qui ap. Suidam v. *H^a— 
xXe/Vj^g novTixog verbum ^AneQog nuUa omnino de causa in 
^AanBQO^ mutavit, quem nostrum Asprum esse et in Claudi 
imperatoris aetatem referri volt. Consideremus potius no- 
tum illum Hieronymi locum (apol. adv. Rufin. I t. IV, 1 
p. 367 Ben.) : ;,Puto quod puer legeris Aspri in Vergilium 
et Sallustium commentarios, Vulcatii in orationes Cicero- 
nis, Victorini in dialogos eius et in Terentii comoedias, 
praeceptoris mei Donati aeque inVergilium et aliorum in 
alios, Plautum videlicet, Lucretium, Flaccum, Persium 
atque Lucanum.^ Quattuor qui hic nominantur interpretum 
duo, Victorinus etDonatus, Hieronymi fere aequales erant, 
Vulcatius aliunde non notus est nisi quod.exHieron.Epp. 
70, 2: ;,Nunquam hoc quaereres, nisx te totum Tullius 
possideret; si scripturas sanctas legeres, si interpretea 
eorum omisso Vulcatio evolveres'' tunc temporis cum ma- 
xime in usu fuisse intellegitur. Si autem omnem quarti 
p. Chr. saeculi statum et condicionem perpendimus, num 
verisimile est commentarios primi saeculi tunc lectitatos^ 
quin etiam quod Hieronymus aperte dicit, in scholis a 
pueris lectitatos esse? Non profecto; quamobrem et Vul- 
catium et Asprum multo recentioribus temporibus adscri- 
bendos esse puto^). lam vero cum in commentario qui 



1). Bursus autem ne nimis sero iempore eum yixisse credas, 

Probi dicitur Aemilius Asper bis commemoretur^ necessa- 
rio consequeretur a Valerio Probo qui Domitiani aetate 
vixit eum alienum esse^ et omnis quaestio ad liquidum 
esset perducta^ si omni dubitatione argumentum meum ca- 
reret ; quod cum ultra probabilitatis laudem ne a defenden- 
tibus quidem quidquam postulare possit^ aliis e regionibus 
opus est ut novis subsidiis confirmetur. 

Quum duo illa argumenta^ doctrinam baud mediocrem 
in hisce commentariis inveniri et scriptorum qui afferuntur 
nuUos Probo recentiores esse, praeterquam quod de Aspro 
valde in incerto res est^ sine dubitatione admittenda sint^ 
tamen aliae quoque quaestiones oriuntur^ e quarum diiu- 
dicatione pendet, utrum Probus libri auctor habendus sit 
necne. Quaerendum enim est, num et cum indole atque 
ingenio Probi et cum omni studiorum iliius aetatis statu 
et condicione commentarius consentiat. 

Primum quod ad indolem Valeri Probi attinet^ supra 
demonstrare temptavi eum maxima ex parte grammaticis 
rebus investigandis deditum fdisse^ alias res explicandas 
non magis curasse quam commentatori omnino necessarium 
fuerit. Contra illius de quo agimus libri scriptori nil 
omnino fuit in am'mo nisi ut res explicaret nominumque 
maxime propriorum praeberet interpretationem, quo factum 



Charisius prohibet, qui Asprum nomiullis locis nominat. Charisium 
enim a Dositheo quem constat a. p. Chr. 207 scripsisse, in usum 
esse conversum, Oehlerus recte ut videtur in Mus. Rhen. XVII,p. 55 
sqq. demonstravit. Quod si ita res se habet, fieri vix poterit-ut re- 
centiori quam M. Aureli Philosophi aetati Asprum tribuamus. Quam- 
quam igitur Victorini et Donati non est aequalis, tamen commenta- 
rium M. Aureli tempore scriptum multo verisimilius est, Hieronymi 
aevo in scholis lectitatum esse, quam si Nerone iam imperante com- 
positus esset. Qui in cod. Vat, 1492 saec. XV scripsit »Asper gram- 
maticus civis Romanus tempore Antonini Philosophi fuitc (cf. Keil. 
Mus. Rhen. V, 317 sq.), eum cum nesciam unde hauserit nondum in 
partes meas traxerim. 

est ut mythologicis geographicis astronomicis phjsicis aliia- 
que rebus librum refertum habeamus; ad grammaticam 
duae tautum senteutiae eaeque non supra modum eruditae 
spectent (ad Ecl. 4, 58 ubi verborum iterationis tria exempla 
proferuntur ;,ne sit mirum hic quoque iterationem a poeta 
frequentatam*^ et ad Georg. I, 70: ;,adspirant harenam quia 
haereat^ cui irvfiov adiunctum est quod etiam haurit, lioc 
est in se receptum humorem trahit*^). Praeterea Graeca 
nonnunquam vocabula vertuntur (Ecl. 2, 61 : ndXXeiv enim 
quatere vocant Graeci. 1, 61: Alcides Hercules — dno 
ffJQ aXxijg id est fortitudine. ibid. : "Hqu quam lunonem 
dicimus. Georg. I, 11: Quercus Graece appellatur dgvg, 
afxa significat simul. I, 67: o^jxtoc enim Graece ursa di- 
citur, cauda ovqd. I, 78: XtJ^/; est enim oblivio etc.) et 
talia quidem qualiaProbi tempore, Graecae etiamtum lin- 
guae studiis vigentibus, pueri iam Vergilium tractantes 
non iam edocendi erant ^). Sed ut sint illa ab interpola- 
tore postea addita — fieri potuisse non puto ut ex gram- 
matici Probi commentariis hic noster qui philologum ubique 
ostendit, sit excerptus. Quamquam hoc quoque argumentum 
non omnes fortasse pro certissimo habebunt, cum ita quis 
possit concertare, excerptorem istum dedita opera res 
grammaticas quas apud Probum inveneril neglexisse, reli- 
quas tantum exscripsisse. Sed succurrit mihi res satis 
notabilis; commemorata illa quidem iam a Suringario 1. c. 
II 16 sed non satis illustrata, quod quem unum Probi lo- 
cum ipsas res respicientem nobis servatum esse apud Ma- 
crob. Sat. V, 22 supra dixi, is in hoc commentario non 
solum non exstat (haec in excerptorem conferri possit 
culpa), sed ne potuit quidem, ut existimo, inesse. Sunt 
versus Vergili in Georg. III 391 sqq.: 

munere sic niveo lanae, si credere dignumst, 

Pan deus Arcadiae captam te Luna fefellit, 

in nemora alta vocans; nec tu aspernata vocantem. 

1) cf. Bemhardy Rom. Litt.-Gesch. ed. quart. p. 81. cf.p. 87. 

^ln hoc loco*' aif Macrobius ^Valerius Probus vir perfe- 
ctisaimus notat nescire se hanc historiam sive fabulam quo 
referat auctore." Inde consequitur ipsam fabulam quae adum- 
bratur magis a Vergilio quam narratur Probo non fuisse 
notam. Quid autem in commentario qui Probi fertur ad 
hunc locum legitur? „Pan Mercuri filius cumLunam con- 
cupisset et haberet optimum pecus, poscente ea partem 
pecoris pro concubitu dicitur poUicitus et duas partes fe- 
cisse gregem, quarum alteram candidiorem sed lanae cras- 
sioris : Lunam deceptam candore deterius pecus abduxisse 
poeta significat.*' Quam historiam sive in quocunque libro 
iste repperit sive quod verisimilius est ipse sibi finxit (non 
raro enim illum speciei tAntum eruditionis appetentem 
fictis se narrationibus exornare infra videbimus) : certum 
est eum specie aliqua voluisse indui quasi rem notam 
teneret, quod cum Valerius Probus noluerit, ignorationem 
ut vidimus libere confitens, consequitur (ut cautissime progre- 
diar) hanc quidem adnotationem non esse ab eo conscriptam. 
Ad alterum iam caput transeundum est, ut cum illo 
quo Probus vixit tempore hunc commentarlum minime 
congruere demonstrare coner. Quamquam hoc quidem 
nolo premere, antiquioribus interpretibus (neque id minime 
ut supra diximus Valerio Probo) curae fuisse ut non solum 
scriptores curiose et diligenter explanarent, sed etiam iudi- 
cium de singulis locis facerent laudando vel non raro vi- 
tuperando, ut alia nimis breviter, iusto copiosius alia enun- 
tiata esse, ut in usu verborum; in sententiarum constructione, 
in tr^ctatione rerum melius quaedam agi potuisse ostende- 
rent, cuius rationis exempla ex Vergilianis commentariis 
petita apud Gellium invenies. Postea vero quo magis ab 
illorum aetate recederent et vivida antiquitatis imago ex- 
tingueretur, studiorumque simul et doctrinae fines pauUatim 
coarctarentur^ satis erat grammaticis ut illum tamquam 
divino quodam spiritu praeditum venerarentur atque a libero 
iudicio prorsus abstinerent; qua de causa Vergili potissimum 

inepta quaedam atque etiam allegorica interpretatio cuius 
in Macrobi Saturnalibus exemplum habemus in usum yemt. 
Eandem quam recentiores illi rationem noster Probus tenet, 
quippe qui praeter adnot. ad Ecl. 3, 40: ;,quamvis plures 
fuerint mathematici^ eleganter errantem rusticum induxit 
dicentem Quis fuit alter? alter enim accipitur unus ex 
duobus*' et ad Ecl. 6, 31 (p. 10 K.) : ;,proprium in Vergilio 
est ut nihil magnum sua auctoritate confirmet^ sed aut a 
Musis acceptum dicat aut admirabile famae tribuat. Hoc 
quidam diffidentiae dicunt sqq/ nusquam in toto libro iudi- 
cium quodcunque de Vergili arte posuerit; sed ut dixi, 
nolo hoc premere, quia hac quoque in re quousque ex- 
cerptoris manus grassari potuerit, nuUum habemus indicium 
certum. Oportet igitur ut non solum ex eis quae deside- 
rantur sed ex ipsis commentari verbis argumenta eruamus 
quibus ad recentiorem ille aetatem detrudatur ; ea autem 
partim ex libri compositione partim ex eis quibus a stulto 
et indocto homine (confidenter hoc dico, quamquam haud 
spemendam inesse doctrinam concessi) scriptum se esse 
prodit petenda sunt. 

Ad Ecl. 3, 40 haec adnotatio adscripta est: ^Conon 
Samius mathematicus. Sed quamvis plures fuerint mathe- 
matici, eleganter errantem rusticum induxit dicentem Quis 
fuit alter? alter enim accipitur unus ex duobus. In alio 
sic: Conon mathematicus, Aegyptius natione, Ptolemaeo 
adsiduus libros de astrologia VII reliquit. Alterum post 
Cononem quem dicat incertum est, sed suspicantur Archi- 
medem quoniam Cononis discipulus, quidam Eudoxum Cni- 
dium qui de astrologia disputaverit, quidam Aratum in quem 
fides videtur nutare quoniam Prognostica fecerit, quidam 
Hesiodum quod dixerit ita: TlXtjiddmv ^jitXaysvdmv in:fT£A- 
Xofievdmv, quod et hic : Tempora quae messor, quae curvus 
arator haberef Apparet ex verbis ^ln alio sic*' duorum 
adnotationes hic esse consarcinatas. Id adnotandi genus 
cxun nemo profecto erit qui a Valerio Probo exercitatum 

esse contendat^ unum relictum est eis qtii enm libri aucto- 
rem putant^ ut alteram adnotationem ipsius Probi esse, 
alteram ab excerptore vel interpolatore undecunque ad- 
ditam existiment. Sed eam quidem quae posteriore loco 
posita est quominus Probianam putare possint verbis ;,in 
alio sic^ prohibetur^ quae ipsa demonstrant non ex eo 
libro quo in plurimis excerptor utebatur^ haec hausta esse. 
Itaque si forte quis haec quibus ^ab alio^ inscriptum est 
Probo vindicare velit, nuUum tamen ex ea re totius operis 
inscriptioni fulcrum adferet^ ex contrario magis etiam eam 
debilitabit. lam igitur certum est nullam esse causam cur 
huius capitis eam partem quae doctrinae maiorem speciem 
habet Probo tribuamus. Sed priorem quoque partem qui 
scripsit^ cum veram Vergili sententiam non intellexerit — 
is enim non errantem inducit rusticum sed pocula descri- 
bentem duabus tantum imaginibus exomata ita ut ;,Quis 
alius fuerit^ ne recte quidem dici potuerit — ab acri et 
prudenti Probi illius iudicio alienus mihi esse videtur. — 
Aliam eiusmodi consarcinationem invenimus in enarratione 
versus Georg. I 244 quae longior est quam quae hic de- 
scribatur. Ibi quoque non multum post initium verba se- 
quuntur ^ln alio sic^ quibus inducitur longissima disser- 
tatio non contemnendae doctrinae de quinque zonis^ quam 
eodem modo quo supra verba ^in alio'^ a Probo alienam 
esse ostendunt. Magnam eius partem iterum legimus apud 
Isidorum de nat. rer. c. lO^ non quidem ipsis verbis cum hoc 
loco congruentem sed tamen simillimo rerum conexu eandem 
quam illa originem ostendentem (etiam apud utrumque 
quinque mundi zonae quinque digitis comparantur). Quae 
Isidori verba cum ex Suetoni Pratis excerpta esseReiffer- 
scheidius perspexerit (ed. Suet. p. 195 sqq. 426 sqq.)^ ex 
eisdem Suetoni scriniis a grammatlco nostro depromptam 
esse disputationem verisimile videtur. — Denique in adnot. 
ad Georg. II 37 voce ^^Aliter:^ commentatio alius gram- 
matici priore parte longior et accuratior inducitur. 

2 

Certum igitiir esse puto^ non illins tantum generis 
interpolationibus qualibus omnes veterum commentaril 
scatent librum esse foedatum — notissimarum rerum dico 
brevem eamque non raro ineptam explicationem (quod pla- 
ribus persequi non opus est) — sed multo graviores mu- 
tationes pristinam operis formam subiisse longissimis ex 
aliorum commentariis adnotationibus hic illic interpositis ; 
iamque eo tantum iure quis Probo adscribere poterit^ ut 
quasi fundamenta quaedam ab illo iacta^ magnas partes 
aliunde adpositas esse putet. Sed ne primae quidem parixs 
Frobum haberi posse auctorem demonstrat primum inter- 
pretandi ratio quam Vergili commentaiores qui ipso iam 
erant antiquiores tenuisse dicit. Nomine quidem addito 
unum; ut diximus, Aemilium Asprum profert; saepius 
autem ad interpretes spectat quos in universum verbo 
^quidam^ signiiicat. Et duobus quidem locis ex fontibus 
noh contemnendis. fluxere quae a ^quibusdam^ nobis qui- 
dem ignotis scripta dicit; ad Ecl. 6, 31 p. 10: ^Proprium 
in Yergilio est ut nihil magnum sua auctoritate conflrmet^ 
sed aut a Musis acceptum dicat aut admirabile famae tri- 
buat. Hoo quidam diffldentiae dicunt; nam si confirmet; 
inquiunt^ opiniones hominum ad credendum facilius inducat. 
Sed poeta fortius probat sqq.*' et ad Georg. III, 46 : ^Polli- 
cetur autem se quoque Oaesaris Octaviani qui postea Au- 
gustus cognominatus est, scripturum victoriam, et quidam 
putant €um promissis fidem destituisse, ignorantes non 
quidem nQOfiyovf.i€V(og acta eius scripsisse, sed tamen non 
claudicare quantum ad fidei pertinet vinculum. In octavo 
enim descripsit in clipeo eius pugnam et Actiacum bellum 
quod gestum est oum Antonio.'^ Duobus hisce locis bo- 
nae aetatis grammaticorum acriter et libere Yergilium 
perscrutantium sententias nobis servatas esse credo. Ye- 
rum ne nimium ex ea re interpreti nostro propitii si- 
mus, illi ^quidam^ quos aliis locis in usum suum convertit 
omnino aliam quam eruditae antiquitatis spedem prae* 

bent. Consideres qnaeso primum qnae ad Georg. 11, 197 
legimus : 

saitus et saturi petito longinqua Tarenti. 
^yTarentum — condiderunt — exules Lacedaemoniorum. — 
In finibus autem Tarentinorum est locus quem Saturium 
vocant, unde etiam paludem Saturam, cuius etiam in se- 
ptimo (Aen. VII 801) mentio est cum ait Vergilius: 
Qua Saturae iacet atra palus gelidusque per imas 
quaerit iter vallis atque in mare conditur Vfens. 
Saturi ergo Tarenti a Saturio loco vel a Satura palude 
dixit. Quidcm dicunt, cum ob agri bonitatem tum a loco 
quodam Saturo qui est prope Tarentum Saturum cogno- 
minatum.^ Primum illud vere miserandae ignorantiae 
testimonium quod Satura palus quam in Latio sitam Ver- 
gilius ostendit; cum Saturio loco Tarentino coniungitur, 
commentatoris nostri commodo ei auferre et ineptissimo 
interpolatori attribuere malim ita ut deleantur verba ^unde 
etiam paludem — a Satura palude dixit.*^ lam vero 
concedatur ut Satnrium illud re vera situm sit prope Tsr 
rentum neque grammaticorum tantum nugis artificiosis 
debeatur ^) — sed si quis Vergili versum simplici usus iudicio 
consideraverit, num aliter poterit saturum Tarentum intel- 
legere atque ita ut sit felix, dives, opulentum Tarentum? 
Non possunt, puto, primi saeculi grammaticis huiusmodi 
fabulae imputari. Noster autem commentarius aliiun iam ipso 
antiquiorem hic respexit, cum ipse ab imo loco Saturio, ille 
(quidam) ^cum ob agri bonitatem tum a loco quodam Sa- 
turo^ Tarentum hoc nomine a Vergilio appeUatum oenseat. 
lam igitur ante Probum nostrum personatum haec insania 
emerserat quam quisnam in antiquiores Probo interpretes 
velut inCornQtum vel Hyginum conferre audebit? — Lu- 



1) Quod eqtddem non audeo decemere; Horati saltem versus 
Sat. 1, 6, 59 »Me Satureiano yectari' rura caballo* non ad Saturium 
aed ad Satiireiam locum speciat, de quo Idc non agitur. 

culentius etiam ut puto exemplum praebet adnotatio ad 
Georg. I; 5, 

— vos o claTissima mundi 

lumina^ labentem caelo qua ducitis annum; 

Liber et alma Ceres sqq. 
^Hoc loco volt intellegiLunamCererem a creando dictam 
quia matiiret fruges, Solem Liberum quia libere pervagetur 
per aera vel quia eius fulgor aliorum lumina praestringat 
vel quia maturet vineas.*^ Perabsurdam stuhitiam haec 
prodere facile perspicitur; Vergilius enim cum in initio 
Georgicon primum Solem et Lunam invocet, deinde Libe- 
rum et Cererem aliaque deinceps numina^ ibi ridiculo 
errore grammaticus nescio quis ipsum Liberum Cereremque 
mundi luinina a poeta dici arbitratus est^ quam statim opi- 
nionem argumentis similis farinae explicare suscepit. Quae 
cum semel in lucem prolata esset sententia (quod non 
potuit fieri nisi tempore quo allegorica iam dominabatur 
interpretatio) plausu videtur excepta, cum alii quoque in 
eo tum laboraverint ut Solem eundem esse ac Liberum 
novis argumentis firmaxent. Tria enim proferuntur (quo- 
rum quid sit absurdissimum decernere dubito) quae non 
ab lino auctore profecta videntur. Prima enim explicatio 
etiam apud Gaudentium legitur^ postremae antiquitatis 
grammaticum (in schol. Bern. ed. Miiller ad h. 1. : ^^Quldam 
autem hunc Liberum Solem volt intellegi quod libere va- 
getur~Gaudentiu8 dicif of. schol. Leyd. ap. Suringar. 
hist. crit. schol. Lat. II 276)^ reliquae duae nostrum tantnm 
exornant eommentarium. Verba vel — vel — vel signi- 
ficare videntur^ ex compluribus fontibus has explicationes 
petitas esse. Quartam praeterea eiusdem rei causam ex- 
cogitabant quam ex Servio animi causa cognoscere poteris.*-— 
Praeterea interpretes ^quidam*' ad Ecl.3,40. Georg. 1, 19 
commemorantur, qui tamen apertam recentioris aetatis 
suspicionem nullam movcnt. 

Hisce quidem locis etiam fontes ex quibus commen* 

tator hausit obscnrius saeculum iam ostendunt; multo 
pluribiis autem (inter quos sunt qui interpolatori haud pos- 
sunt adscribi) ipsum res Probi aetate prorsus indignas 
narrantem deprebendemus. Primum locos componam ex 
quibus cognoscitur in geographia imperitum tironem eum 
fuisse. Georg. II, 146: ^Clitumnus est Etruriae fluvius a 
fonie navigabilis*' (ultima ex Plinio fortasse habct qui 
Epp. VIII, 8 paullum ut puto rem exaggerans, de Cli- 
tumno dicit: ,,fons adhuc et iam amplissimum flumen atque 
etiam navium patiens*'). At Clitumnus in Vmbria fluit. 
Georg. n, 88 : ^Taburnus mons est Appuliae regionis quae 
feftilis est oleae.^ Hunc in Samnitium Campanorumque 
finibus prope Capuam situm*esse accipimus. Georg.III;255: 
,,8abelli. gens est Italiae, coniuncta mari, ubi maxima copia 
aprorum est.*^ Vbinam Sabelli mare attingebant ? Quibus 
locis consideratis a suspicione vix retineor, extra Italiam 
hunc cdmmentarium esse conscriptum. Neque tamen 
Graeciae Orientisque terras accuratius novit, cf. Georg. 
III, 19: „Eos significat ludos qui — celebrantur — in 
Arcadia et dicuntur Netmea*' quos si Argolidi tribuisset, 
recte fecisset; ibid. : „Alpheos enim flumen est Achaiae 
iuxta quem Elis oppidum, extra quod lovis Olympii tem- 
plum.*' Ignoravit Elidem oppidum neque ad Alpheum 
situm, neque Olympia ibi celebrata esse. Atque tamen 
in hac adnotatione Callimachi Ahimv mentio magis recon- 
ditam ostendere videtur doctrinam; neglegentia autem qua 
Elidem oppidum cum regione eiusdem nominis et Arca- 
diam cum Argolide confudit, satis prodit eum non ipsum 
Callimachum inspexisse (sane enim si tam remotos fontes 
ipse adiisset accuratius hoc facturus fuisset), sed incurio- 
8IUS agentem e libris quos ad manus habebat hoc Calli- 
macheum exscripsisse. lam igitur exemplo monemur, ne 
ex locis reconditorum librorum adhibitis plus iusto con- 
cludamus. Ne Taygetam quidem, ut ad propositum re- 
vertar, mositem noverat quem Laconicae fluvium esse ex 

Vergili verbis concludere videtur Georg. IT, 487 : ;,Sper- 
chios est Thessaliae flumen^ Taygeta Lacomees ubi ye* 
nantur virgines Laconicae.^ Mira quadam credulitate de 
Eurota scripsit ad Ecl. 6^ 82 : ^Fontes agit ex monte Mae* 
nalo, confunditur Alpheo rursusque discedit/ Oarpathum 
quae est insula inter Cretam et Rhodum sita ^Peneo ob- 
iectam*^ existimat Georg. IV, 387. Ad G. I, 102 Bcribit: 
^yMysia est natio coniuncta barbaris, contingens Adriaticum 
sinum^ nescius Illyriam esse interpositam. De India de- 
nique scribit Georg. I, 27 : ^Cingitur enim Caucaso India 
et flumine et oceano^ tenuiore profecto Orientis notitia 
quam Domitiani Traianique tempora habuerant. Gravius 
etiam posterioris commentariorum originis argumentum 
in eis continetur quae contra historiam peccant. Ita in 
adnotatione ad Georg. III, 1 haec leguntur: ^Amphrysos 
flumen est Thessaliae cuius regionem quandam Molossi 
incolunt quorum rex fuit Admetus Pheretis filius, cuius 
pecora et armenta pavit ApoUo sqq.*' Nonne luce ckrius 
est, fabulosum illum Admetum ThessaUae regem cuius 
pecora pavit Apollo miro modo oonfusiun esse cum Ad- 
meto Molossorum, Epiroticae gentis, rege, Themistoclis 
exulis hospite? Ad Komanam historiam accedamus quam 
si quis primi p. Chr. saeculi grammaticus ignorasset, iure 
esset explosus. Tamen ad Georg. IV, 125 adscripta sunt 
haec : ^Pompeius cum oppugnaret piratas, remigibus eorum 
promisit agros si vicisset eorum adiutorio ; quorum prodi- 
tione victor Tarentinorum agros veteranis divisit et quic- 
quid deterrimum fuit remigibus dedit.^ Quae narratio 
cum a veritate nimium quantum abhorreat (neque enim 
Pompeius piratarum remigibus ut quorum adiutorio vicerit 
neque vero veteranis suis, sed ipsis piratis agros divisit, 
cf. Suet. ap. Serv. et ap. schol. Bern. h. 1. Liv. perioch. 
1. XCIX. Dio Cass. 36, 35. Appian. Mithr. 96), equidem 
sane nescio quid de Valerio Probo existimandum esset si 
tales nugas effinxisset. Omnia enim ex Vetgiii verbis 

jyCoryciuin — senexn, cui pauca relieti lugera ruris erant^ 
perperam explicatis efficta esse apparet (simili modo illam 
de Pane et Luna quam supra commemoravi fabulam ad 
Georg. m, 391 finxisse videtur). Vehementer denique 
dubito num quis Divi luli statuam unquam viderit ^cuius 
capiti stella addita est^ id quod commentator noster con- 
cludit ex versu Ecl. 9, 47: 

Ecce Dionaei processit Caesaris astrum. 
Hisce contra rerum veritatem peccatis quae omnia stultam 
ignorantiam ex ipsis poetae verbis quidlibet sibi enuclean- 
tem produnt, ad illam commentari partem ducimur quam 
consulto hucusque neglexi; praefationem dico. Continet 
ea brevissimam Yergili vitam^ dein triplicem de bucolici 
carminis origine narrationem^ de bucolicorum versibus et 
dicendi ratione observationes quasdam; tunc sequitur expo- 
sitio causae cur poeta ea scripserit ordinisque et pronun- 
ciationis eorum, mentio allegoriae, brevis denique omnium 
poeseos generum commemoratio. Quae omnia^ quamquam 
tria nobis pretiosissima Varronis Catonis Lucili fragmenta 
continent; ut ad Bery tium Probum non possint referri pri- 
mum errores qui insunt vel maximi efficiunt, Quid quod 
(p. 2K.) Xerxem apud Marathonem victum putat? quin 
quod — Romanam rem dico — M. Antonium triumvirum 
provinciam sortientem facit Aegyptum (p. 5) ? Quam ine- 
ptam narrationem profertp. 5: ;,Italiae ergo civitatibus di- 
versas partes sequentibus Cremonenses et Mantuani neutri 
sunt auxiliati ; sed hoc Augustus indignatus veteranis quo- 
rum operam in bello habuerat agros Cremonensium dividi 
iussit*' sqq. qui, quod per se consentaneum est, propter 
inimicorum partes susceptas bonis privati sunt. Kegali 
opulentia Vergilium fuisse mirabundi audimus : ;,unde fa- 
ctum uti Vergilius quoque agros amitteret quos sexaginta 
veterani acciperent.*' Quam confusam et perturbatam 
Vergili notitiam interpres habuerit ea re luculente demon- 
stratur quod bucolica eum scripsisse dicit (p. 5) nou; ut 



24 

erat, bello quod triumviri adversus Brutum et Cassium 
gessere Philippensi pugna confecto, sed errore duodecim 
annorum post Actiacam Octaviani de Antonio victoriam. 
Maior etiam temporum perturbatio deprehenditur p. 1 : 
;,cum iam summis eloquentiae doctoribus vacaret, in belli 
civilis tempora incidit quod Augustus adversum Antonium 
gessit.^ Sed tunc triginta septem iam annos natus erat, et 
suo prorsus lubitu orfJifiad-saxaTov vitae scriptor Vergilium 
facit. — Deinde autem certius etiam demonstrari poterit^ 
librum esse obscurae originis, si vitam nostram cum Sue- 
toniana contulerimus. Diu intellectum est a viris doctis 
in Donati vita Vergiliana illam esse servatam, quod no- 
vissime Reiflfersch. (Suet. p. 401) quamquam noh omni ex 
parte confirmat^). Suetonius vero in vitis poetarum con- 
scribendis; qua erat diligentia, omnes qui de eadem re antea 
scripserant; vitasque etiam poetarum operibus in libris prae- 



1) Hisce verbis Keiff. utitur: >quae cum ita sint, patet opinor 
vitam quidem Suetoni nos habere sed jetractatam iUam Donati 
cura.« quam sententiam doleo non fusius ab eo explicatam esse. 
Dictiones multas Suetoniano usui simillimas in hac vita inesse I. Fr. 
Gronovius animadvertit. Atque sane totus sermonis color rerumque 
et electio et ordo Suetonium tantopere redolent, ut quidnam fuerit 
Donati illud retractandi officium, equidem non possim cogitando asse- 
qui. Keculam pro opibus dictum non quidem usitatius est, sed tamen 
(ut taceam in Ciceronem quoque pro Sest. 51, 110 coniectura a mul- 
tis iam laudata hoc vocabulum esse inlatum cf. Mus. Khen. XVll, 
315 sq.) Suetonio concedi potest, praesertim cum unicum sit ezem' 
plum elocutionis non dixerim posteriorem sed volgarem dicendi 
usum redolentis. Quod autem Hieronymum in Suetonianis excerptis 
non plane dicit Reiffersch. cum hac vita consentire, haec Hieronymi 
solius culpa est. Vita enim haec habet (p. G3, 5 Keiff.) : »Ossa eius Nea- 
polim translata sunt tumuloque condita qui est via Puteolana intra 
lapidem secundum.« Hieronymus autem (Chronic. 01. 190, 2): >Ossa 
eius Neapolim translata in secundo ab urbe miliario 8epeliuntur.« 
Apparet Hieronymum neglegentius »urbem« dixisse Neapolim, non 
quae est proprie urbs, Romara. 

missas perscrutatns est (Reiff. Sneton. p. 423)^ inter quas 
non minimi eum preti duxisse si quae erant a Yalerio 
Probo conscriptae et per se credibile est et Reifferschei- 
dius 1. c. p. 395, de Persi vita agens, contendit. Itaque si 
vitae nostro commentario praescriptae (yel potius illius ex 
qua ista excerpta est) nuUam prorsus rationem habuisse 
Snetonium demonstrari poterit, Probo eam abiudicandam 
esse quis non concedef? Patrem Vergili secundum Sue- 
tonium ^^quidam opificem figulum, plures Magi cuiusdam 
viatoris initio mercennarium mox ob industriam generum 
tradiderunt.^ Diversa igitur tradita invenit atque in neu- 
tram partem inclinans, quae invenerat conscripsit. Sed 
noBter commentarius ^patre rustico^ natum dicit; quod si 
Suetonio compertum fuisset, non tacuisset. ^Possedit prope 
centies sestertium ex liberalitatibus amicorum^ secundam 
Suetoni vitam, cuius famae quasi per nebulam recordatus 
Probus personatus ^ Ab Augusto*^ inquit ^usque ad sester- 
tium centies honestatus est.^ Praeterea complures eorum 
quos supra dixi errorum rcspiciendi simt, ut quorum loco 
Suetonius veras res narret. — Quibus rebus omnibus fit 
ut Probo Berytio haec vita omnino abiudicanda sit et po* 
sterioris aevi homini tribiienda qui ex memoria tantum 
narrans et quasi dormitans vera falsaque stulte commiscuit. 
Melius videtur fontes suos inspexisse in disputatione quae 
est de bucolici carminis origine, neque tamen cum de eis 
quas dixi causis haec praefatio Probo sit abiudicanda, haec 
disputatio quae quidem eruditionis haud est expers, iudi- 
cium nostrum mutare poterit. Posteriores enim grammatici 
cum nil fere facerent nisi ut antiquiores excerperent, non- 
nunquam factum est ut optimum quidque non (quod tamen 
plerumque facere solebant) omitterent sed retinerent. Ne- 
que ego dubito quin in primi saeculi commentariis eadem 
fere de ea re scripta fuerint quae hic quoque leguntur. 
Admodum enim similia in Theocriti scholiorum praefatione 
habemus, ita ut haec commenta a Graeeis iam ad Eoma-> 



26 

nos peryenisse et apud bos per saecula propagata esse 
videantur; nam etiam in Servi praef. ad Bucoh paullo 
tantum breviora inveniuntur. Sed tamen ex ipsius Servi 
comparatione docemur^ excerpta tantum apudProbum no- 
strum legi; ubi enim tertiam bucolicorum originis causam 
exponit (p. 3^20)^ ipsum rei cardinem quique a Servio 
memoratur^ plane omittit: templo posito festum hymnis 
ab accolis celebratum esse^ qua ex re buoolicorum mos 
sit exortus. Quamobrem ea quoque quibus commentarius 
excellit (p. 4)^ Yarronis Catonis Lucili fragmenta non ipsum 
ex auctoribus petisse sed ex alio interprete traxisse appa- 
ret. Qiiae deinde sequuntur de re poetica observationes^ 
eae nil habent quod aliquid momenti eis vindicet^ neglegen- 
tiam autem excerptoris prodit p. 7, 2 ^hirous Libjca lin- 
gua titjrus appellatur^ quam vocem Servius 1, c. ex Laco- 
num scrmone ducit^ id quod omnibus numeris probabilius 
est. Certum igitur puto hanc praefationem multa ex parte 
non quidem diversissimam esse ab antiquioribus^ neglegenter 
autem ex eis exscriptam. Quare cum eiusmodi de poe- 
matum generibus narrationes^ Alexandrinorum puto aetate 
exortae^ per omnem antiquitatem propagatae sint^ nullam 
video causam cur Suetonium cuius de ea re commentatio- 
nem ap. Diomed. p. 482 — 492 servatam esse 0. lahnius agno- 
vit^ in bucolicorum origine enarranda hoc cum maxime 
commentario tamquam Probiano usum esse cum Beififer- 
scheidio(l. c. p. 371 sqq.)sentiamus; cum neque Suetonium 
in praefatione libri de poetis ^Probum potissimum aucto- 
rem habuisse^ (ibid. 379) certum sit neque commentarius 
Suetoni aetatem excedere possit. Mihi^ ut breviter potius 
dicam quam fuse demonstrem quod sentio^ in eo nitendum 
videtur quod Ritschelius perspexit (Paxerg. Plaut. I p. 622), 
Yarronis de poetis similibusque eiusdem libris Suetonium in 
hoc opere praecipue usum esse. Quod non solum in vitas 
poetarum sed in praefationem quoque cadere puto res 
tractantem easdem de quibus Yarronis de poematis libri 

IH egisse yidentur; iia ut Suetonitis pauca tantum mutaye* 
rit^ poetarum qui post Varronem vixerunt nomina et sen* 
tentias nonuUas Horati^ ex arte maxime poetica^ adiciens. 
Id ea fortasse re confirmatur^ quod de poesi dramatica 
multo fusius et accuratius quam de ceteris generibus dis-^ 
putat^ quam Yarroni quoque maximae curae fuisse multi 
eius librorum tituli declarant. 

In fine disputationis illuc redeundum est quod non 
panram in commentario doctrinam hic illic dispersam esse 
supra dixi. Sed ea re non eo ducimur ut antiquiori aetati 
eum adscribendum censeamus. Haec enim studiorum 
grammaticorum condicio fuit ut qui antea thesauri conlati 
erant^ ex eis posteriores oum inde ab Antoninorum fere 
aetate perscrutandi et cum sudore inquirendi studium ex* 
tingueretur, quidquid vellent sibi decerperent. Quo factum 
est ut modo brevissimo compendio, omni doctrinae appa- 
ratu neglecto res quae memoratu dignae videbantur ex- 
scriberentur, modo ille vel totus vel ex parte in recen- 
tiores libros transiret. Hoc e, c. in Servi saeculi V 
grammatici commentanis factum est qui multas res aliunde 
ignotas remotissimorum nonnunquam scriptorum auctoritate 
confirmat; nempe ex antiquiorum commentariis eas petivit. 
Quod cur in nostro libro non potest eodem modo factum 
esse? cur hunc Probum (ut nomine utar) quae ex Calli- 
macho Asclepiade Palaephato profert, ipsum ibi hausisse 
putemus, cum tot causae recentem et satis neglegentem 
excerptorem eum esse declarent^)? — Non cadunt quae 
dixi in disputationem de mundi elementis quae ad Ecl. 
6; 31 adscripta est, unam illam plus quam sexta totius 
libri parte constantem. Non potest illa nisi florentium stu- 
diorum tempore conscripta esse; doctissime enim parique 



1) adnotare liceat plurimas fabulas ex Ovid. Metam. ut videturde- 
sumptas esse, nomine paucis locis apposito; cf. adnot. ad Ed. 6,61. 
74 bis. 78. Georg. 1, 36. 60. 221. 399. II, 84. 360. HI, 838. IV, 15. 317, 

diUgentia onmibus disputatioiiis partibus tractatis scripto- 
rumque omnis generis plurimis locis ad Terbnm descriptis 
propositum suum libere pertractat. Ea quaestio cur unica 
integra in nostrum commentarium translata sit^ certo non 
poterit cognosci; suspicor equidem ipsam materiam quae 
tractatur causam fuisse. Nonnunquam enim invenimus in 
mythicarum physicarumque remm coniunctionem quandam 
allegorica ratione efficiendam interpretem nostrum incli- 
nare ^), cuius cum plenissimum in hac disputatione exem* 
plum reppeiisset^ in suum opus transscripsit. Genuinam 
autem formam non videtur retinuisse; imum quidem inest 
verbum effigiare (p. 10, 33) quod apud multo recentiores 
demum in usu est, sed totus dicendi color anticum illud 
tempus haudquaquam redolet, cum reliqui autem commen- 
tari elocutione omnino congruit. Retractatori adsignayerim 
etiam Ennianum versum Lucretio tributum p. 20,25 et in- 
eptam de Anaxagora narrationem p. 13, 10; praeterea si 
quidem Aemilium Asprum ad inferiorem aetatem reicien- 
dum esse recte supra demonstravi, mentionem eius p. 15,24. 
19, 9 interpolatam esse oportet, quae nuUo sententiae de- 
trimento utroque loco omitti potest dummodo versus Ho- 
mericus p. 15, 27 retineatur. 

Summa eorum quae adhuc disputavi haec est: 

Qtiamqiiam auctares in commentario prolati omnes 
Valerio Proho antiquiores sunt (nisi quod de 
Aspro duhitoj doctrinamque non spemendam pas- 
sim exhibet, tamen a Valerio Probo abiudioandus 
est quia IJ aliis omnino atque ille rebus expli" 
candis studet, 2J magnam saepe ignorantiam pro- 
dit atque etiam ex fontibus non maioris doctrinae 
nonnunquam hattsit. Aliis autem locis bonos et 
antiquos commentarios sed neglegenter exscripsit, 
Bestat, quoniam ipsum commentatorls nomen non po- 



1) cf. adnot. ad Ecl. 7, 61. Georg. 1, 5. 12^ 16. 244. 

terit investigari, ut quando Yalerl Probi nomen commen^ 

tario inscriptnm sit indagare conemur. Qua in re ne illud 

qxiidem mihi certissimum est^ fuisse Iianc inscriptionem in 

archetypo codice Bobiensi nunc deperdito, cum ed. pr. 

anni 1507 quae ex eo manavit ;,Probi vetustissimi gram- 

matici^ nomine signata sit. Duo quidem illi quos solos 

habemus libri mss. saec. XV, ei quoque ex Bobiensi deri- 

vati (cf. Keil. praef. p. VIII), Vaticanus ,,M. Val. Probi* 

Parisinus ,,Valerii Probi^ nomen prae se ferunt. Sed etsi 

Vaticanus fortasse non ab ipso Pomponio Laeto scriptus 

est ^), non tamen stupido librario debetur sed homini qui 

animum advertit ad ea quae scripsit. Cuius rei exempla 

sunt, quod p. 1 versum Vergili qui aifertur, ab omnibus 

sic narratum „ — cecini pascua rura duces*^ non inficete 

ille ita mutavit „ — cecini pascua poma Phruges/ quodque 

locos corruptos saepius emendare temptavit, cf. p. 5, 13. 

30, 10. 66, 6 all. Non mihi videtur incredibile eum e Sue- 

tonl de grammaticis libello qul circiter med. saec. XV in- 

ventus moxque volgatus est, M. Valerium Probum cogni- 

tum habuisse eundemque illum putasse atque Probum eum 

cuius nomen in ms. Bob. legerit. (E Gellio enim, de quo 

facile quis cogitet, praenomen eius non potuit scire.) Cui 

opinioni non contemnendum succurrit argumentum. Ad 

Georg. III, 25 codicem Bobienscm haec habuisse ex ms. 

Paris. et ex ed. pr. cognoscimus : ^Plerumque ludis impe- 

rataris quas proxlme gentes devicit, earum habitum et 

figuram aulaeis intexunt.*^ Contra ms. Vatic. hanc inter- 

polationem exhibet: ^Plerumque ludis Domitiam impera- 

toris quas proxime sqq.^ Quam mutationem facile ea de 

causa librarius facere potuit ut M. Valerium Probum aucto- 

rem imperatoris cul aequalis erat nomine fulciret. Ms. 

Paris. nomen ^Valerii Probi^ ex eodem Suetonio vel, si 



1) ab illo scriptam esse, Brunnio auctore, EeiUus defendit 1. c. 
p. X, contradicente G. Thilone in Mus. Rhen. XV, \bO» 

ante a. 1450 scriptus est^ e Gelllo accipere potuit. Si 
igitur res ita se habet^ ut Probum nomine antiquitus tra- 
ditum libri auctorem putare possimus^ simplicissime absol- 
veretur: Italis saec, XV philologis M. Valerium nos de- 
bere diceremus. Contra aliud est argumentum (si quidem 
in re tam incerta argumentum dici licet) eo ducens ut 
Bobiensem iam codicem Valeri Probi nomine exornatom 
fuisse putemus. In catalogo enim librorum Bobi adjserva- 
torum decimo saeculo exarato inveni ^ Valerii Probi libros 
ni** (cf. Murator. Antiqq. Ital. III, p. 820 d) non addito libro- 
rum argumento. Libri in catalogo illo pro Yoluminibus 
plerumque dicuntur; quorum unum etiamnunc exstare puto 
^codicem olim Bobiensem nunc Vindobonensem 17 saec; 
VnivellX*^ qui ;,Valerium Probum de nomine*^ etProbi 
Artem minorem continet (cf. Eichenfeld et Endlicher Anal. 
gramm. p. VII. XI). Quae in altero volumine fuerint ex- 
quirere non potui ; commentarium quidem nostrum (si qui- 
dem in illis fuit) uno tantum volumine^) constitisse ex 



1) Geterum adnotandum tandem est pleniores olim lios com- 
mentarios ut videtur (sed non in ms. Bob.) fiiisse. Quod enim schol. 
Bemens. saec. X ad Georg. 1, 403 afferunt : >Noctua avis lucis pro- 
fuga, si canit post solis occasum pluviam significat. Probus ait; si 
in tectis vel in arboribus canat sero, serenitatem significatc (eadem 
fere Servi cod. qui Burmanno G dicitur, saec. incert., cum Probi 
nomine h. 1. habet), ea cum commentari nostri indole tantopere con- 
gruunt, ut non dubitem ad eum olim pleniorem referre. Quae vero 
schol. Bem. ad Georg. IV, 134 de infinitivo pro imperfecto posito ha- 
bent (v. p. 8), ea utriProbo ad«cribam dubius haesito. lam etiam Pompo- 
nius Sabinus proferendus est, quem cum olim viri docti locupletiore 
quam nos codice usum esse suspicarentur, nunc demum Probo a 
Eeilio accurate edito eisdem quas nos habemus copiis circumscriptam 
fuisse apparet. Sed mira dubitatio manet, cum unius loci (Pomp. 
Sab. ad Georg. rV, 367 : „Hoc dicit ut tangat opinionem eorum qui 
dicunt omnia flumina habere unam originem ut meminit Probus, et 
postea labi p^r varia Iboa et varias origines esse canales quosdam 
qui ex hoc fonte veluti ci^ite dedncuntar tamquam membra<) ori- 

praef. ed. pr. docemur (cf. Keil. praef. p. Y), Yaleri autem 
Probi libros tunc superstites fuisse nuUo modo mihi per- 
suadere possum. Cum vero codex archetypus post deci- 

' miim demum saeculum Bobium pervenisse possit, nil certi 
de eius inscriptione ex catalogo consequitur; et confiteri- 
dum est non liquere quando nomina M. Yaleri irrepserint ; 
irrepsisse autem certum est, nisi quis forte iuniorem M. 
Valerium Probum ipse sibi fingere velit. Sed non ita cer- 
tnm est, Probi quoque nomen esse supposititium. Nos 
qiiidem unum tantum eius nominis grammaticum qui ali- 
quid scripserit novimus: illum quarti saeculi artigraphum 
supra iam commemoratum ; nam scholia in luvenalem quae 

^ ut a Probo quodam scripta Ge. Valla a. 1486 edidit, edi- 
toris errore Probo adsignata esse lahnius (in proU. ad 
Pers. p. CLVII) perquam probabile reddidit, et quod Parrha- 
sius iunioris Probi scholia Persiana se vidisse dicit (lahn. 
1. c), id omni probabilitatis specie caret. Probos quosdam 
doctos sui aequales Ennodius et Lupus abbas nominant. 
Eligendi igitur «opiam habes utrum Probo alicui nobis 
ignoto (nam de artigrapho non cogitarim, licet eius fere 
aetati librum tribuendum putem) an homini cuius nomen 
evanuit, commentarium adscribere malis. 

Probi artigraphi ut videtur libellus ad nos pervenit 
in cod. Bob., de quo v. supra^ s. VIII vel IX hac inscri- 
ptione: ^Valerius Probus de nomine*' (cf. Endlicher 1. c. 
Osann Beitr. p. 259) et eiusdem opusculum habemus (ed. 
Endlicher 1. c. p. 446 sqq.) quod in ms. s. X ;,Differentiae 
Probi Valerii*^ dicitur (cf. Osann 1. c. p. 254 sqq.). Ibi 
Probi nomen causa extitit ut Valerius adderetur. Sed 
etiam sine uUa causa Valeri Probi nomen libris inscriptum 



ginem non potaerim indagare. Qaem locam atrum errore ductus 
Probo attribuerit an ex codice nunc deperdito hauserit (cuius nemi- 
nem tunc Italorum meminisse mirandum foret) non decemo. Indolem 
quidem oommentari nostri hic quoque loous redolet. 

est, cuius rei luculentum exemplum habemus in Persi cod. 
Monacensi s. XI, ubi commentarius in Persium qui volgo 
Cornuto tribuitur, ad Valerium Probum refertur (cf. lahn 
1. c. p. CCV), id quod alibi quoque illi accidisse eo cogno- 
scimus quod Hermolaus eundem commentarium Probi esse 
dicit (ibid. CLVni). Addendus est etiam liber qui M. 
Valeri Probi fertur de notis, de quo cum Mommsenus 
(Ber. d, Sachs. Ges. d. Wiss. 1853 p, 91 sqq.) egregie dispu- 
taverit; in hoc uno ei assentiri non possum, quod inscri- 
ptionem genuinam esse censet; neque enim iuris peritum 
fuisse illum neque talia scripsisse quibus quotidianum di- 
scentium usum adiuTaret, uUo modo comprobari potest; 
multo probabilius est ab aliquo qui de criticis illius notis 
audiverat, has quoque iuris notas ei attributas esse. EUgas 
igitur utrum magis arridet: aut a Probo quodam aut ab 
alio grammatico commentarius scriptus, M. Valeri autem 
nomen incerto tempore ut aliis ita huic libro impositum est. 

